Olympesch Gëtter

D'Olympesch Gëtter (gr.: τὸ Δωδεκάθεον / to Dodekatheon), och Olympioi oder Olympier, waren déi zwielef (gr.: δώδεκα / dodeka) Haaptgëtter an der griichescher Mythologie.

Hire Wunnsëtz war de Bierg Olymp (gr.: Ὄλυμπος / Olympos) a Griicheland. Si entspriechen den zwielef Méint vum Joer souwéi den zwielef Déierekreeszeechen.

D'Olympier waren d'Grupp vun de Gëtter ronderëm den Zeus, deen no schwéiere Kämpf säi Papp Kronos an deem seng Gesëschter, an domat d'Titanen, déi virun him un der Muecht waren, gestierzt huet (Titanomachie). Heibäi gouf hie vun de Kyklopen ënnerstëtzt, si hunn him och de Blëtz an den Donner ginn. Ausserdeem waren Hekatoncheiren a seng Mamm Rhea op senger Säit. 
Nodeem den Zeus d'Titanen an den Tartaros gestierzt hat, huet hie seng Herrschaft géint d'Nokomme vun den Titane missen ofsécheren. Fir géint d'Nokommen ze gewannen, huet hien d'Styx missen ëm Hëllef bieden, an hei hunn d'Olympier och nach spéider hir Eede geschwuer. Sou goufen och d'Nokommen an den Tartaros agespaart. Well sech weeder den Okeanos nach d'Tethys an d'Themis um Opstand vun den Titanen, déi iwwereg bliwwe waren, géint den Zeus bedeelegt haten, huet den Zeus hinnen d'Herrschaft iwwer hiert Räich gelooss.

No den Titanen hu sech d'Olympier misse géint d'Gigante behaapten (Gigantomachie). Heibäi krute si besonnesch Hëllef vum stierflechen Herakles, dee spéider och an den Olymp opgeholl ginn ass, an d'Hebe bestuet huet. Domat gouf d'Hebe, déi de Gëtter den Nektar bruecht huet, vum Ganymed ofgeléist. Och dëse Kampf konnt den Zeus fir sech entscheeden, a sou konnt hie mat senge Gesëschter d'Weltherrschaft untrieden. Duerch d'Lous gouf entscheet, datt den Zeus "den Himmel" géif kréien, de Poseidon "d'Mier", an den Hades "d'Ënnerwelt".

Schliisslech hu sech d'Olympier misse géint den Typhon duerchsetzen. Wéi hie mat gliddege Steng ronderëm sech gehäit huet, a gejaut huet, datt ee bal daf ginn ass, sinn d'Olympier fir d'éischt emol geflücht. Doropshin hu si sech an Déiere verwandelt; den Zeus an e Widder, den Apollo an e Kueb, den Dionysos an e Geessebock, d'Artemis an eng Kaz, d'Hera an eng Kou, d'Aphrodite an e Fësch an den Eos an en Ibis. Och den Ares huet sech an e Fësch verwandelt, de gewaltegen Herakles an e Réi, d'Leto an e Wisel, an den Hephaistos a e Stéier. Sou sinn si an Egypten geflücht, dem ale Land vun der Wäisheet, bis den Zeus den Typhon bändege konnt.

Domat war den Zeus de Grënner vun der drëtter Weltuerdnung.

 Déi zwielef Olympier 

 Numm Funktioun Bild Griichesch (Transliteratioun) Lëtz. Ἀφροδίτη (Aphroditē) Aphrodite Gëttin vun der Léift an der Schéinheet. 80px Ἀπόλλων (Apollōn) Apollo Gott vun der Poesie, dem Liicht, de Mais, der Pescht an der Prophetie. 80px ῎Αρης (Arēs) Ares Gott vum brutale Krich an de Schluechten. 80px Άρτεμις (Artemis) Artemis Gëttin vun der Juegd a vum Mound. 80px Ἀθηνᾶ (Athēna) Athene Gëttin vun der Wäisheet, Patréinesch vun de Kënschtan dem Handwierk, a Gëttin vum strategesche Krich. 80px Δήμητρα (Dēmētra) Demeter Fruuchtbarkeetsgëttin. 80px Ἥρα (Hēra) Hera Familljegëttin, zoustänneg fir Hochzäit,Mammeschaft a Gebuert. 80px Ἥφαιστος (Hēphaistos) Hephaistos Gott vun de Vulkaner, dem Feier ander Schmëdd.  Έρμής (Hērmēs) Hermes Gott vun den Déif, dem Handelan de Reesenden. 80px Ἑστία (Hestia) Hestia Gëttin vum Häerdfeier 80px Ποσειδῶν (Poseidōn) Poseidon Gott vum Mier, den Äerdbiewen an de Päerd. 80px Ζεύς (Zeus) Zeus Gëtterpapp, zoustänneg fir Blëtz, Donner a Loft. 80px

 Spéider derbäikomm 
 Numm Funktioun Bild Griichesch (Transliteratioun) Lëtz. Ἥϐη(Hebe) Hebe Gëttin vun der Jugend. 80px Ἡρακλῆς(Herakles) Herakles Hallefgott,Heel- an Orakelgott 80px Διόνυσος (Dionysos) Dionysos Gott vum Wäin an der Ekstas 80px

 Gëtter vun der Ënnerwelt 
D'Ënnerwelt gehéiert nëmmen indirekt zu den Olympier.

 Numm Funktioun Bild Griichesch (Transliteratioun) Lëtz. ᾍδης (Haides) Hades Herrscher vun der Ënnerwelt.  Περσεφόνη (Persephone) Persephone Kinnigin vun der Ënnerwelt. 80px

 Um Spaweck 

  De griichesche Pantheon
  Dodekatheon